|  |  |
| --- | --- |
|  |  |

**Jogi és adatvédelmi nyilatkozat**

**Növényfenológia megfigyelőknek**

Budapest, 2022. július 1.

A növényfenológia a növények környezeti viszonyoktól függő, szabályszerű egymásutánban bekövetkező jelenségeinek (rügyfakadás, virágzás, stb.) vizsgálatával foglalkozó tudomány. A vadnövények és a táplálékunkként szolgáló kultúrnövényeink fejlődési fázisait az időjárás döntő mértékben befolyásolja. Mivel az időjárás évről-évre másként alakul, a növények is évről-évre más időpontban érik el az egyes fejlettségi állapotaikat. Ezen időpontok ismerete nélkülözhetetlen pl. a gazdálkodók számára. A hosszú, évtizedekre szóló vadnövény fenológiai adatsorok pedig az éghajlat és az éghajlat-változás szempontjából rendkívül fontosak, hiszen a növények fejlődési stádiumai az éghajat változásával eltolódnak, azt nyomjelzőként mutatják.

A Növényfenológiai megfigyelési honlap célja, hogy a lakosság minél szélesebb rétegei vehessenek részt a növényfenológiai megfigyelésekben, az adatgyűjtésben, hogy hazánk éghajlatát, annak változásait minél körülteintőbben tudjuk nyomon követni. Egy egyszeri regisztráció után bárki rögzítheti a megfigyelési adatokat, melyek adatbázisba kerülnek, és szabadon megjeleníthetők, visszakereshetők.

# Adatvédelmi nyilatkozat

1. Az Országos Meteorológiai Szolgálat (OMSZ) kinyilvánítja, hogy adatkezelési tevékenységét – a megfelelő belső szabályok, technikai és szervezési intézkedések meghozatalával – úgy végzi, hogy az minden körülmények között feleljen meg az Európai Parlament és a Tanács (EU) 2016/679 rendelete a természetes személyeknek a személyes

adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (2016. április 27.), továbbá az információs önrendelkezési jogról és az információszabadságról szóló 2011. évi CXII.

törvény rendelkezéseinek.

1. Az Országos Meteorológiai Szolgálat a weboldalainak használatával összefüggő személyes adatokat az [**Adatkezelési szabályzata**](http://www.met.hu/omsz/kozerdeku_dokumentumok/tevekenyseg/index.php?tid=25&doc=Adatkezelesi_szabalyzat) szerint kezeli.

1. Az adatkezelés jogalapja az Ön hozzájárulása, melyet a jelen nyilatkozat elfogadásával ad meg részünkre.

1. Az adatkezelés célja, hogy a fenológiai megfigyelésekkel kapcsolatos, szakmailag megfelelő, aktuális információk kerüljenek rögzítésre. A regisztráció törlését követően a megadott személyes adatok törlésre kerülnek.

# Felelősség korlátozása

Az OMSZ kizár minden felelősséget a Növényfenológiai honlapon a megfigyelők által elhelyezett információk vagy anyagok hitelességéért, tartalmáért, teljességéért, jogszerűségéért, megbízhatóságáért. Kizár továbbá minden felelősséget az egyes megfigyelők által tanúsított magatartásért.

A regisztrált megfigyelő köteles minden tőle elvárhatót megtenni az azonosításhoz szükséges személyes adatainak, különösen a Növényfenológiai oldalra való bejelentkezéshez szükséges jelszó védelmének az érdekében. A megfigyelő felelősséggel tartozik minden olyan eseményért, tevékenységért, mely bejelentkezési azonosítójának, illetve jelszavának felhasználásával valósult meg.

# Moderálás

A honlapon rögíztett megfigyelések folyamatos moderálás alatt állnak. Ennek célja a szakmailag nem megfelelő adatok megjelölése, valamint a hatályos jogrenddel illetve a szabályzattal ellentétes adatok kiszűrése, azaz törlése.

A regisztráció során megadott név nem lehet

* védett név, elnevezés;
* közszereplő, közismert ember neve, illetőleg más jogos és méltányolható érdekeit sértő név, elnevezés;
* a név nem tartalmazhat törvénybe ütköző vagy arra utaló cselekményt, tárgynevet, foglalkozást;
* nem lehet híres ember, politikus neve, védett márkanév;
* nem lehet értelmetlen karakterek sorozata;
* nem lehet vallási, faji, felekezeti vagy egyéb gyűlöletkeltésre alkalmas név;
* nem hasonlíthat egy már létező névhez;
* obszcén kifejezés.

A moderátorok előzetes figyelmeztetés nélkül távolíthatnak el bármely írásos, vagy képi anyagot, ha az:

* a hatályos magyar jogrendbe ütközik; - másokra nézve sértő kifejezéseket tartalmaz;
* a jó erkölcsbe ütköző, illetőleg obszcén tartalom;
* a jó ízlést, sértő képeket tartalmazó, gyűlöletkeltésre, megfélemlítésre alkalmas, valamint az ilyen témájú web-oldalakra mutató csatolásokat tartalmaz;
* már eltávolított szöveg, vagy kép megismétlése;
* szembehelyezkedik a moderátorokkal;
* szerzői jogot sért;
* tartalma nem hozható összefüggésbe a növényfenológiai jelenségekkel;
* a közölt növényfenológiai megfigyelés nem felel meg a valóságnak.

A szabályzatba ütköző tartalmak esetén az alábbi következmények társulhatnak:

* A moderátorok a jogsértő, továbbá a kulturált adatközlést szándékosan vagy ismétlődően akadályozó megfigyelő jogosultságait korlátozhatják. A tiltás az adott megfigyelőkre vonatkozóan lehet ideiglenes vagy végleges. A letiltási tételek nem kötelezően ebben a sorrendben követik egymást; adott esetben akár azonnal kiszabható a legsúlyosabb szankció is.
* Olyan regisztrációs név használata, amely köthető egy – ideiglenes vagy végleges – tiltás alatt lévő másik felhasználói névhez, ugyancsak a regisztráció azonnali, végleges tiltását vonhatja maga után.